נחמה ליפשיץ

נחמה ליפשיץ (7 באוקטובר 1927 – 21 באפריל 2017) הייתה זמרת ליטאית-ישראלית ששרה בעברית וביידיש, והפכה לסמל ל"יהדות הדממה" עקב היותה מסורבת עלייה מברית המועצות במשך שנים רבות.

ביוגרפיה
נחמה ליפשיץ נולדה ב-1927 בעיר קובנה שבליטא למשפחה יהודית ציונית. אביה, ד"ר יהודה-הירש ליפשיץ (1980–1900), היה רופא ועסקן תרבות יליד אולקניקי שבליטא, שלמד בישיבתו של הרב ריינס בלידא ואחר-כך למד רפואה באוניברסיטת קובנה. במלחמת העולם השנייה ברחה עם הוריה ואחותה צפורה מזרחה לאוזבקיסטן, שם שימש אביה רופא ביישוב כפרי קטן. ב-1946, אחרי המלחמה, שבה לליטא הסובייטית. למדה בקונסרבטוריון בבירה וילנה, וב-1957 החלה להופיע כסולנית של פילהרמונית וילנה. החלה להופיע בשירים ביידיש ובעברית, ערכה מסע הופעות ברחבי ברית המועצות והפכה לסמל ולפה ליהדות הדממה ולכיסופי היהודים לעלייה לישראל.

בחודש מרץ 1969 עלתה ליפשיץ לישראל. בהופעותיה הראשונות שרה שירים ביידיש ובעברית, כמו "ירושלים של זהב", "הליכה לקיסריה (אלי אלי)" ו"עם ישראל חי" של המשורר יוסף קרלר שהפך לסמל המסחרי שלה. הופעותיה הוקלטו לאלבום שהתפרסם בקהילות היהודיות והיא הוזמנה למסע הופעות בארצות הברית, אוסטרליה, אנגליה ואמריקה הלטינית.

בשנת תשל"ח-1978 זכתה בפרס איציק מאנגר ליצירה ספרותית ביידיש.

נחמה ליפשיץ הייתה ספרנית במקצועה, למדה ספרנות וארכיון באוניברסיטת בר-אילן. עבדה כארכיונאית ולימים מנהלת בספריה העירונית למוזיקה בתל אביב.

בשנת 2004 קיבלה תואר יקירת העיר תל אביב-יפו.

ב-21 באפריל 2017, ליפשיץ הלכה לעולמה בגיל 89. הותירה אחריה בת. היא נקברה בבית העלמין הדרום.

לקריאה נוספת
 Yaacov Ro'i, 'Nehama Lifshitz: Symbol of the Jewish National Awakening', in: Yaacov Ro'i and Avi Beker (Eds.), Jewish Culture and Identity in the Soviet Union, New York: New York University Press, 1991, pp. 168-188.
 Шуламит Шалит, 'Еврейская песня - еë судьба: o певице Нехаме Лифшиц', в: Юлия Систер, Михаил Пархомовский (Книга I. Ред. и сост.) Идемте же отстроим стены Йерушалаима: евреи из Российской империи, СССР/СНГ в Эрец-Исраэль и государстве Израиль'', I, Иерусалим: Научно-исследовательский центр Русское еврейство в зарубежье, 2005, pp. 140-155.

קישורים חיצוניים 

 נחמה ליפשיץ בקטלוג פרידמן של ספריית אוניברסיטת פנסילבניה
 אלבומיה של נחמה ליפשיץ באתר SaveTheMusic
 מיכאל לוקין, על יצירתה של נחמה ליפשיץ ז"ל (1927-2017) באתר המרכז לחקר המוזיקה היהודית
 
 
 
 
 
 
 
 
 
 
 , 
 
 
 
 
 
 	
  (במלאת 25 שנה לעלייתה), הטלוויזיה הישראלית
 
 ארכיון המוזיקה היהודית של פלורידה, תקליט ביידיש של נחמה ליפשיץ להאזנה

הערות שוליים

זמרות השרות בעברית
זמרים השרים ביידיש
זמרות השרות ביידיש
זמרים עממיים יהודים
זמרות ליטאיות
יהודים ליטאים
יהודיות סובייטיות
אסירי ציון בברית המועצות
עולות בשנות ה-1960
עולים בשנות ה-1960
זוכי פרס מאנגר
ספרניות ומידעניות ישראליות
ספרנים ומידענים ישראלים
אישים הקבורים בבית העלמין הדרום
יקירות תל אביב-יפו לשנת 2004
זמרות ישראליות
זמרים ישראלים
ישראליות ילידות ליטא
ישראלים ילידי ליטא
ישראליות שנולדו ב-1927
ישראלים שנולדו ב-1927
ישראלים שנפטרו ב-2017